**Bestyrelsesmøde d. 25/1 2013 på Frederiksberg HF**

Tilstede: Mette, Ulla, Jytte, Annette, Frank, Merete og Anne.

Afbud: Helle Boelt, Kathrine Henriksen, Lisbeth Verstraete Hansen og Lisbeth Østergaard

1. Mette bydes [velkommen](http://www.fransklaererforeningen.dk/fusion/files/articles.php?article_id=43) og de øvrige medlemmer præsenterer sig

2.+3. Dirigent: Jytte, Referent: Anne

4. Dagsorden godkendes – dog tilføjes et nyt punkt 18: Ja til sprog og punktet eventuelt rykkes ned til punkt 19

5. Referat fra generalforsamlingen: ændringerne gennemgås og referatet godkendes

6. Konstituering af bestyrelsen. Mette tilbyder at hjælpe Merete i forbindelse med årsmøde for regionsrepræsentanter. Anne tilføjes som den, der opdaterer medlemslisten. De øvrige fortsætter deres opgaver.

7. Kommende møder: d. 6/4 kl. 12 til frokost på Alsace og derefter møde på Institut Francais kl. 13:30-17:00, d. 7/9 (vi [finder](http://www.fransklaererforeningen.dk/fusion/files/articles.php?article_id=43) ud af tid og sted senere)  og Generalforsamling d. 8/11 evt. på Prins Henriks Skole (d. 15/11 som alternativ). Frank tager kontakt til skolen.

8. Suppleant ved sygemelding. Frank opfordrer til, at der findes suppleanter ved sygemelding. Suppleanterne findes inden generalforsamling og opstilles, så vi dækker os ind ved sygemelding. På den måde kan de snuse til opgaverne og evt. træde ind i bestyrelsen senere. Frank spørger mulige emner, og Annette spørger sit fagdidaktiske netværk.

9. Merete fortæller, at årsmødet for regionsrepræsentanter flyttes fra uge 9 til et andet tidspunkt. Mødet udskydes evt. til efteråret. Årsmøderne er en god måde at sparre på, kommunikere på og bliver sparket i gang på. Oplægsholdere: Mette Bering og Mimi Sørensen samt fagkonsulent Lene Kirk Sørensen. Mette og Merete finder en dato og sender en doodle ud til regionsrepræsentanterne.  Der vil som skrevet både være muligheder i foråret 2013 og efteråret 2013

10. Sprog-Ol. Frank fortæller, at OL udskydes, fordi der skal laves nye test, og der skal findes finansiering af projektet, og kulturinstitutternes og  EU-kommissionens støtte skal afklares. Sproglærerforeningerne for de involverede sprog er blevet spurgt, og fransk har sagt ja til at give op til 10.000 kr. Tysk og engelsk ønsker først at se et budget, før de bestemmer sig. Møde berammet til d. 28/2. Gl. Hellerup har meldt ud, at de måske gerne vil stå for arrangementet og evt. også arrangere.

11. Fransk Nyt. Frank refererer mail fra Lisbeth Østergaard. Deadline skubbet til 11/3. Bladet kommer til at omhandle Moderne Fransk Litteratur og Mali

12. Kurser:

[Paris](http://www.fransklaererforeningen.dk/fusion/files/articles.php?article_id=43) kursus i uge 41 mandag til lørdag (Frankrig og Afrika: Ulla Gjedde Palmgren og Frank Østergaard).

Ulla Pedersen fortæller om 2 x Medialisering kurser. Kun lille overskud (420,70 kr), da udgifterne har været store, fordi alle oplægsholdere har været til stede begge gange.                                                                                 Kurser i Marts: Talentudvikling og intelligent undervisnings differentiering finder sted i i hvert fald Århus (12/3) og København (14/3). Fagkonsulent Lene Kirk-Sørensen er til stede ved begge kurser og fortæller seneste nyt.                                                                                                                                                         Kommende Planlagte kurser: Ny organisering af hjemmeside med medialisering i sprogundervisning , Styrkelse af anvendelsesorienteret nødvendig grammatikindlæring og  Innovativ sprogundervisning. Udviklingen afsluttes til jul.

Ulla har flere kurser i støbeskeen.

2014: Haiti kursus i samarbejde med Ingegerd Nissen Petersen (m Ulla)

13: Internationalt: Frank refererer fra Lisbeths mail: møde i slutningen af juni (CEO). Lisbeth regner desuden med at tage til Riga 23-24/5 maj (med Frank?). Lisbeth skriver om det i næste nr af Fransk Nyt.

14. Fraktionsnyt

Jytte (Handelsgymnasiet): på jagt efter efterfølger (har tre i tankerne). Jytte planlægger at holde et lille møde i forbindelse med den nye skriftlige eksamensform.

Annette (Zahles Lærerseminarium):  ny læreruddannelse og nye prøver. Ny nordisk Skole og ny læreruddannelse skal kobles tættere sammen end tidligere. Der vil være samarbejde med universiteter og udland. Der er nu mulighed for 3 sprogfag og fremtidens lærere kommer til at have 3 linjefag.

Frank:  Ja til sprog : udvalget har senest diskuteret den nye folkeskolereform. Der bliver en konference i København i slutningen af april eller begyndelse af maj – Engelsk som lingua franca. Yderligere bliver der en konference i Sydjylland vedrørende sprog i grænseregionen.

15. Urafstemning: Frank fortæller, at Jytte har sagt ja til at arbejde med de nye vedtægtsændringer i uge 8. Ændringerne skal sendes ud til medlemmerne, som svarer ja eller nej. Svarene skal derefter behandles. Ulla tjekker op på, hvordan det rent teknisk kan lade sig gøre.

16. Hjemmesiden. Emuens side for fransk, hvor vi lærere finder inspiration til undervisning er flot og inspirerende, så det er der ingen grund til at lave om på. Vi overvejer dog at supplere Fransklærerforeningens  hjemmeside med en facebookgruppe, hvor medlemmerne mere aktivt kan have erfaringsudveksling. Punktet udskydes til næste møde, hvor der skal tages en beslutning.

17. Folkeskolereform: Annette fortæller, at læreruddannelsen reguleres fra 1. aug. 2013 og folkeskolereformen forventes implementeret i aug. 2014. Alt er stort set i spil. Frank fortæller, at han på mødet Ja til sprog d. 24/1 blev bedt om at komme med et udspil til en kommentar/henvendelse i forbindelse med folkeskolereformen. Annette frygter, at fransk for fremtiden bliver et valgfag i stedet for et tilbudsfag.

18. Frank fortæller, at et medlemskab til Ja til sprog koster 2500 kr om året. Det aftales, at foreningen melder sig ind (Frank)

19. evt.  Ulla fortæller, at hun er blevet inviteret til at holde oplæg for de faglige foreninger i GL regi d. 21/3. Emnet vil være bestyrelsesarbejde og kursusafholdelse.

Tak for et godt møde